**DKG – Epsilon chapter - 2-års-rapport 2019-2021**

**Styret** har i 2-års-perioden bestått av:

Chapter president Ellen Breen

Past president Astrid H. Bie Skaaland

Sekretær Ellen Susanne Pedersen

Medlemskontakt Marjorie Lorvik

Kasserer Inger Grethe Ugland

Referent Randi K. Skaar

Styremedlem 2019-2020 Ingrid Christiansen

Styremedlem 2020-2021 Helene Øydne Fredly

Vi har i 2-års-perioden fra landsmøtet april 2019 til og med februar 2021 hatt 15 styremøter. Flere planlagte styremøter er blitt avlyst eller utsatt.

Foreningen har nå **26 medlemmer,** derav 2 passive.

Epsilon gleder seg over å ha fått 2 nye medlemmer i perioden.

Det har vært en komite i aksjon for å invitere aktuelle kvinnelige pedagoger til informasjonsmøte og medlemsmøter i foreningen. På møte i oktober 2020 kunne vi ønske 7 interesserte pedagoger velkommen som gjester. Men på grunn av Korona-restriksjoner har det ikke vært mulig å følge opp med nye samlinger. Vi satser på å fortsette dette viktige arbeidet så snart situasjonen gjør det mulig. (Jfr. Mål og tiltak for medlemskap og markedsføring i Aktivitetsplanen vår.)

**Medlemsmøter:**

Vi har vanligvis hatt 4 samlinger hvert semester og avsluttet halvåret med en jule- eller sommerfest. Mange av medlemsmøtene har vært holdt i kommunens lokaler i Rådhuskjelleren i Kristiansand – gratis, praktisk og sentralt. Vi har en ordning med transport til møtene våre. På grunn av pandemien ble sommerfesten og årsmøtet holdt i en stor hage.

Det siste året har imidlertid vært vanskelig å planlegge, og vi har måttet avlyse flere medlemsmøter.

På møtene har vi i løpet av 2-årsperioden hatt disse emnene (jfr.Aktivitetsplanen – hele 6 av dem omhandler samfunnsengasjement):

* Wergelandsfamilien og Ravnedalen (sommerfest i Ravnedalen)
* «Kvadraturen i moderne tid. Hvorfor er Kvadraturen blitt det den er nå?»
* «Forsterker medieoppmerksomheten maskulin krise? Synliggjøring og usynliggjøring av forskjeller i skole og utdanning.»
* Presentasjon av bøker v/flere av medlemmene våre
* Julemøte med foredrag om juletradisjoner i England.
* «Boligsituasjon og byutvikling i Kristiansandsområdet. Hvordan kan skifte av bolig påvirke økonomien din?»
* Besøk på Vågsbygd videregående skole - avdeling for musikk, dans og drama.
* Minner fra reise til Napoli-distriktet i Italia
* Hvordan arbeider elevombudet i Kristiansand kommune?
* Informasjon om Kristiansand Katedralskole Gimle – struktur/inntaksmodeller, elevgruppa, samfunnsoppdrag og studieplaner.

**Web-siden:** Ellen Susanne Pedersen har hatt ansvar for å oppdatere vår lokale hjemmeside.

Våren 2021 får vi hjelp av en student ved IB-linjen KKG til å oppgradere hjemmesiden, gjøre den lettere tilgjengelig og instruktiv for nåværende og mulige nye medlemmer. Det vil være viktig å satse på å gjøre foreningen vår bedre kjent blant pedagoger**.** (Jfr. Mål for Organisasjonsutvikling i Aktivitetsplanen)

**Prosjekt:**

Epsilon er med på prosjektet “Women Support Group Kristiansand” som ledes av noen kvinner fra Kristiansand, bl.a. Inger Berit Mjølund som er medlem av chapteret vårt. Hun holder oss jevnlig oppdatert om hva som skjer med kvinneprosjektet i Rajshahi (som forøvrig er Kristiansands vennskapsby i Bangladech). Mange unge jenter får hjelp og opplæring.

På møtene våre har vi utlodning til inntekt for prosjektet. I denne 2-årsperioden har chapteret støttet prosjektet med 18.600 kr. (Jfr. Tiltak under samfunnsengasjement)

**Søster-chapter:** Epsilon har kontakt med et søster-chapter i Amsterdam. I juni 2019 fikk vi besøk av 3 representanter fra søster-chapteret . I tillegg til besøk på videregående skole og omvisninger i Kristiansand og omegn deltok de på sommerfesten vår, som fant sted i naturskjønne Ravnedalen park. Representanter fra Epsilon skulle vært på gjenvisitt året etter, men på grunn av Korona-situasjonen har det dessverre ikke vært mulig med besøk i Amsterdam det siste året. (Jfr. Tiltak under samfunnsengasjement).

**Landsstyret:**

Epsilon har i denne 2-års-perioden hatt ledelsen av DKG Norge og ansvar for landsstyremøtene. State president har vært Astrid H. Bie Skaaland, Agnes Haugen Espeland har vært sekretær og Ellen Susanne Pedersen kasserer.

**Internasjonal deltakelse:**

***European Conference i Reykjavik, Island*** sommeren 2019:

Her deltok 4 medlemmer fra Epsilon. Kjellbjørg Øydne Auestad og Ingrid Christiansen skrev en utfyllende rapport fra konferansen (finnes på hjemmesiden vår).

State President Astrid H. Bie Skaaland har vært Norges representant i Europeisk Forum, som det siste året kun har hatt digitale møter.

Kristiansand, 22.03.2021

Ellen Breen

Chapter president Epsilon